<classify> RAMADHAN HASSAN-DODOMA SERIKALIimesema kasi ya viongozi kutoa taarifa zao kupitia fomu ya matamko ya mali namadeni ni nzuri huku Kiongozi wa KambiRasmi ya upinzani bungeni, Freeman Mboweakitajwa kuwa ni mfano wa kuigwa katika zoezi hilo. Imeelezwakuwa katika kipindi cha 2018 jumla ya viongozi 15,303 walirejesha fomu zamaadili ambao ni sawa na asilimia 98 ya viongozi 15,552 ya viongozi waliotakiwakurejesha fomu hizo. Pia Serikaliimewataka viongozi ambao wanarejesha fomu hizo kuhakikisha wanazipeleka wenyeweili kulinda siri zao. Hayoyalielezwa jana Jijini hapa na Kamishina wa Tume ya Maadili ya viongozi wa umma,Harold Nsekela wakati akizungumza na Waandishi wa Habari kuelekea kilele chamaadhimisho ya siku ya Maadili na Haki za Binadamu. Aidha,alisemakila tarehe ya mwisho ya mwezi Desemba huwa ni lazima kwa viongozi wa ummakutoa taarifa za madeni na mali zao jambo ambalo wengi wamekuwa wakilitekelezakwa kusukumwa. MBOWE ATAJWA Kamishnahuyo alisema Mbowe ni mmoja ya watuwanaotakiwa kuigwa katika zoezi la urejeshaji wa fomu za maadili ya umma. Alisemalicha ya kiongozi huyo kuwa Gerezani lakini aliandika barua akiomba mara baadaya kutoka ndio apeleke taarifa zake. Nitawapamfano hai mnajua kwamba Mbowe kuna wakati alikuwa ndani wakati matamko hayayanarudishwa lakini alipokuwa ndani kule rumande alituandikia barua kwambajamani siwezi kurejesha hiyo fomu kwa sababu sehemu niliyopo siwezi kuandikatuliipokea. Alipotokaalijaza tamko akatuletea,nadhani mmenielewa alituandikia barua tukaipokeaalipotoka,alisema Alisema kwamujibu wa sheria, ni kosa kwa kiongozi kutojaza fomu za maadili kwani jambohilo lipo kwa mujibu wa sheria hivyo wanaoshindwa kurejesha, wanakuwa wamekiukamaadili. ATAKAWAREJESHE KWA MKONO VilevileKamishana huyo aliwataka viongozi mbalimbali ambao wamekuwa wakirejesha fomu hizowazirejeshe wenyewe kwa mkono ili kutunza siri. Kwa hiyounatakiwa wewe mwenyewe kiongozi ndio ulete hilo tamko na ninashauri ulete kwausalama wa siri zako lile tamko ni la kwako kiongozi unachoandika muleinformation ni za kwako kama kutakuwa na ukiukwaji wewe ndio utawajibika. Wewe kamakiongozi unampa mtu mwingine kwa usalama wako lete mwenyewe siri zikivujautamlalamikia nani utakuja kwetu kusema zimevuja? Viongozi wenzangu naombapokeeni ushauri leteni wenyewe ili kutunza siri,alisema. MKUCHIKA NAVIONGOZI KUWEKA WATEULE WA RAIS NDANI Kwa upandewake,Waziri wa Nchi Ofisi ya Rais, Utumishi na Utawala bora, George Mkuchikaalisema maadili kwa viongozi ni jambo lisilohitaji mjadala kwani Serikaliimeendelea kuwa macho na kuwamulika wote ambao wanakiuka maadili. Mkuchika piaalisema kuna baadhi ya watu wanashindwa kutumia nafasi zao na badala yakewamekuwa ni watu wa kuwaweka ndani viongozi wa ngazi za chini jambo ambaloamekuwa akilipigia kelele. Kwa sasatunaanza kuwashughulikia hata polisi ambao wanakubali kuweka watu ndani, hiviunawezaje kukubali kiongozi amuweke ndani mtu bila kukupa maadishi, nawaambiatutawashughulikia watoa amri na wale polisi ambao wanakurupuka na kuwaweka watuhao, alisema Mkuchika. MPANJU NAUFUKUZAJI WATU Naye, NaibuKatibu Mkuu Wizara ya Katiba na Sheria, Amos Mpanju, alisema suala la watukufukuzwa kazi bila kufuata utaratibu siyo jambo jema lakini akatetea maamuziambayo hutolewa na Rais kwa kuwatumbua watu kwamba yupo sahihi. Mpanju alisema ili mtu afukuzwe ni lazima kuwepo na sababu na nafasi ya kusikilizwa kwanza, lakini kwa kiongozi mkuu wa nchi hilo ni jambo la kawaida maana ndiyo mwenye uamuzi wa mwisho.  <topic>: kitaifa 